Phaseolus vulgaris

Phaseolus vulgaris, kacang buncis,, ialah tumbuhan semusim jenis herba yang ditanam di seluruh dunia untuk biji keringnya yang boleh dimakan atau lenggai hijaunya yang muda. Daunnya juga kadangkala digunakan sebagai sayuran dan jeraminya sebagai makanan ternakan. Klasifikasi botaninya, bersama spesies-spesies Phaseolus lain, adalah sebagai ahli keluarga kekacang, Fabaceae. Seperti kebanyakan ahli keluarga ini, kacang buncis memperoleh nitrogen yang diperlukan melalui hubungan dengan bakteria pengikat nitrogen yang dipanggil rizobia.

Kacang buncis mempunyai sejarah penanaman yang panjang. Semua jenis liar spesies ini mempunyai tabiat memanjat, tetapi banyak kultivar telah dikelaskan sama ada sebagai kacang renek atau kacang panjat, bergantung pada cara pertumbuhannya. Jenis kacang komersial utama yang lain ialah kacang penjalar (Phaseolus coccineus) dan kacang parang (Vicia faba).

Kacang ditanam di setiap benua kecuali Antartika. Pada tahun 2022, 28 juta tan kacang buncis kering dihasilkan di seluruh dunia, dengan India menjadi pengeluar utama yang menyumbang 23% daripada jumlah keseluruhan.

Kacang kering mentah mengandungi sebatian beracun bernama fitohemagglutinin, yang boleh dinyahaktifkan dengan memasak kacang selama sepuluh minit pada takat didih (100 °C, 212 °F). Pentadbiran Makanan dan Ubat-ubatan A.S. juga mengesyorkan agar kacang direndam terlebih dahulu sekurang-kurangnya lima jam dalam air yang kemudiannya perlu dibuang, namun langkah ini lebih bertujuan untuk mengurangkan kandungan karbohidrat yang sukar dihadam.

 Penerangan 

Varieti jenis renek membentuk pokok tegak setinggi , manakala varieti pemanjat tiang atau menjalar membentuk sulur sepanjang . Semua varieti mempunyai daun hijau atau ungu berselang-seli, terbahagi kepada tiga helai daun kecil berbentuk bujur dengan tepi licin, setiap satu berukuran  dan lebar .

Bunganya yang berwarna putih, merah jambu, atau ungu berukuran kira-kira 1 cm panjang dan mempunyai 10 stamen. Bunga tersebut melakukan pendebungaan sendiri, yang memudahkan pemilihan kultivar yang stabil. Bunga tersebut menghasilkan lenggai sepanjang  dan lebar 1–1.5 cm. Ia mungkin berwarna hijau, kuning, hitam atau ungu, setiap lenggai mengandungi 4–8 biji kacang.

Sesetengah varieti menghasilkan urat berserat atau tali di sepanjang lenggainya; varieti sebegini biasanya ditanam untuk kacang kering, kerana kacang buncis bertali tidak digemari dalam pasaran komersial. Biji kacangnya licin, bulat gemuk, berbentuk ginjal, panjang sehingga 1.5 cm panjang, dan menunjukkan pelbagai warna — sering bercorak dua atau lebih warna. Kacang ini mengekalkan keupayaan percambahannya sehingga 5 tahun.

Seperti kebanyakan spesies dalam genus Phaseolus, genom P. vulgaris mempunyai 11 pasang kromosom (2n = 22). Genomnya adalah antara yang terkecil dalam keluarga kekacang, dengna saiz 625 Mbp bagi setiap genom haploid.

Kacang mentah atau kurang masak mengandungi protein beracunyang dipanggil fitohemagglutinin.

 Taksonomi 
Kacang buncis, seperti semua spesies Phaseolus ialah ahli keluarga kekacang Fabaceae.

Dalam Species Plantarum tahun 1753, Carl Linnaeus mengelaskan kacang yang diketahui olehnya ke dalam genus Phaseolus dan genus Dolichos, menamakan 11 spesies Phaseolus, termasuk 6 spesies yang dicucuk tanam dan 5 spesies "liar".

Kacang yang ditanam di Eropah sebelum Pertukaran Columbus berasal dari Asia dan tidak berkaitan dengan spesies Phaseolus Dunia Baru. Spesies Eurasia dipindahkan ke genera lain termasuk Vigna, Vicia dan Lablab, jadi ahli genus Phaseolus kini semua berasal dari Amerika.

 Etimologi 
Orang Yunani Purba menggunakan perkataan  () untuk merujuk kepada kacang-kacang yang berasal dari Asia yang ditanam di Eropah pada masa itu.PDF Orang Rom menggunakan kedua-dua phaseolus yang di-Latin-kan dan faba mereka sendiri untuk merujuk kepada spesies kacang dari zaman sebelum Columbus yang berbeza, mungkin menggunakan perkataan faseolus untuk biji-biji yang lebih kecil seperti yang tergolong dalam genus Vigna seperti kacang mata hitam dan perkataan faba untuk biji yang lebih besar, seperti kacang parang. Perkataan ini, faba, berkaitan dengan perkataan Germanik Purba bauno, daripada mana perkataan Inggeris Lama  diperoleh dan mempunyai makna "kacang, pis, kekacang". Apabila Phaseolus vulgaris tiba di Eropah pada abad ke-16, spesies ini sama sahaja rupanya jadi sudah ada perkataan dalam bahasa Eropah yang menamakannya.

Di benua Amerika, P. vulgaris juga dikenali sebagai  dalam bahasa Nahuatl (bahasa Aztek), búul dalam dalam bahasa Maya (bahasa Maya) dan  dalam bahasa Quechua (bahasa Inca). Di Argentina, Bolivia, Chile, Paraguay dan Uruguay, kata nama Sepanyol  digunakan, yang berasal daripada perkataan Quechua yang sepadan. Nama lain termasuk  dalam bahasa Sepanyol Castellano,  dalam Portugis, dan  dalam Catalan.

 Taburan 

P. vulgaris liar adalah asli kepada Amerika. Ia pada awalnya disangka telah didomestikasikan secara berasingan di Mesoamerika dan di kawasan Andes selatan kira-kira 8000 tahun yang lalu, memberikan kacang domestik dua takungan gen.

Kacang, labu, dan jagung ialah tiga tanaman Mesoamerika yang membentuk "Tiga Beradik", penting kepada pertanian orang Asli Amerika.

Kacang buncis tiba di Eropah bersama pertukaran Columbus.

 Penanaman 
Hasil komersial yang baik dalam persekitaran yang menggalakkan dengan pengairan ialah 6 hingga 8 tan/ha segar dan 1.5 hingga 2 tan/ha biji kering.

 Kultivar dan varieti 
Ahli arkeologi menemui varieti-varieti kacang domestik berbiji besar di tanah tinggi Peru, berasal dari 2300 SM, dan tersebar ke kawasan pesisiran sekitar 500 SM. Varieti berbiji kecil ditemui di pelbagai tempat di Mexico, bertarikh dari 300 SM, yang kemudiannya tersebar ke utara dan timur Sungai Mississippi menjelang 1000 TM.

Banyak kultivar dan varieti kacang yang terkenal tergolong dalam spesies ini, dan senarai berikut bukannya lengkap atau muktamad. Kedua-dua kultivar/varieti renek dan menjalar (tiang) wujud. Warna dan bentuk lenggai dan biji berbeza-beza dan sangat pelbagai.

 Nama Gambar Penerangan Anasazi100pxKacang Anasazi ialah kacang merah dan putih berbintik-bintik yang pertama kali ditanam oleh orang Pueblo Purba sekitar 130 TM di kawasan yang kini dikenali sebagai Empat Penjuru Amerika Syarikat. Kacang Anasazi sering dikelirukan dengan varieti Jacob's Cattle, tetapi Anasazi mempunyai tompok warna, manakala Jacob's Cattle mempunyai tompok dan bintik kecil. Kacang Anasazi telah diambil oleh penanam komersial bermula pada 1980-an dan dipasarkan di bawah nama "Anasazi";  tradisionalnya, ia dikenali dengan nama Sepanyol  (kacang arnab),  (lembu kecil), atau  (burung belatuk). Appaloosa 100px Bahagian depan kacang berwarna putih gading; hujung satu lagi berbintik dengan warna merah-ungu dan mocha. Kacang ini dinamakan sempena kuda-kuda Appaloosa milik suku kaum Nez Perce. Benih ini ditanam berhampiran Sungai Palouse di Washington Timur dan Idaho Utara. Kacang hitam 100px Kacang hitam mempunyai biji hitam kecil dan berkilat. Ia amat popular dalam masakan Amerika Latin. Kacang Bolita100pxKacang Bolita ialah varieti tradisional yang digunakan dalam masakan New Mexico oleh Hispanos New Mexico dari utara New Mexico dan selatan Colorado. Warnanya boleh didapati daripada putih-kuning hingga krim dan juga merah jambu-ungu. Calypso 100px Kacang Calypso, juga dipanggil kacang Panda atau kacang Yin Yang, separuh hitam dan separuh putih, dengan satu atau dua titik hitam di kawasan putih. Apabila muda, lenggainya boleh dituai sebagai kacang buncis. Namun, apabila matang sepenuhnya, ia digunakan sebagai kacang untuk dikeringkan. Kranberi 100px Kacang kranberi berasal dari Colombia sebagai kacang cargamanto. Kacang Borlotti atau Roman ialah varieti kacang kranberi yang dibiakkan di Itali untuk mempunyai kulit yang lebih tebal. Ia banyak digunakan dalam masakan Mediterranean. Kultivar borlotti Eropah yang meluas ialah 'Borlotto Lingua di Fuoco' (Lidah Api). Lidah Naga 100px Kacang Lidah Naga adalah sejenis kacang kranberi. Ia kacang yang berperisa, berjus yang bijinya dibalut dalam lenggai berwarna, berwarna-warni dengan corak merah manggis pada seluruh permukaan kulit. Kacang yang dikupas berwarna hijau pucuk pisang pucat, saiznya kecil, dan bentuknya bujur dan sedikit melengkung. Flageolet 100px Kacang Flageolet dipetik sebelum matang sepenuhnya dan dikeringkan di tempat teduh untuk mengekalkan warna hijau dan rasa yang unik. Bijinya kecil, hijau muda, dan berbentuk ginjal. Jika dikupas dan dimasak ketika segar tetapi separa kering, teksturnya padat namun berkrim. Ia sering dimakan di Perancis, di mana ia secara tradisinya dimakan dengan kambing. Kacang great northern Kacang great northern ialah kacang putih besar, rata, berbentuk ginjal. Ia mempunyai rasa yang lembut dan berkacang. Ia popular di Amerika Utara dan sering ditambah kepada sup dan kaserol. Kacang buah pinggang 100px Kacang buah pinggang, juga dikenali sebagai kacang merah, dinamakan sempena persamaannya dengan bentuk dan warna buah pinggang. Ia kadangkala digunakan dalam chili con carne dan penting dalam masakan wilayah-wilayah utara India. Ia juga digunakan di New Orleans dan kebanyakan selatan Louisiana untuk hidangan Kreol Isnin, red beans and rice (kacang merah dengan nasi) serta habichuelas guisadas Caribbean dan gallo pinto Amerika Tengah.Jacob's Cattle 100pxSerupa dengan Anasazi dalam rupa tetapi dengan titik. Legenda mengatakan orang asli Passamaquoddy di Maine memberikan kacang ini sebagai hadiah kepada Joseph Clark, kanak-kanak kulit putih pertama yang dilahirkan di Lubec, Maine pada 1600-an. Juga dikenali sebagai Trout. Mocha dengan Ceri 100px "Mocha dengan Ceri" ialah kacang tiang. Varieti ini dikatakan berasal dari kawasan Rodope di Bulgaria, dan berkaitan dengan "Papa de Rola" dan "Dove's Breast". Perang Holland Utara 100px Kacang ini ialah varieti renek Pusaka Belanda lama, terutamanya digunakan sebagai kacang kering. Kacang pis, Painted Pony Satu jenis P. vulgaris yang dipanggil kacang pis telah direkodkan di Britain sejak abad ke-16. Di AS, nama "kacang pis" juga digunakan untuk kacang putih kecil dan nama yang sama digunakan untuk Vigna unguiculata subsp. sesquipedalis, juga dipanggil kacang panjang dan kacang pis. Biji kacang pis British berwarna dua merah-coklat dan putih (jangan dikelirukan dengan Jacob's Cattle, yang lebih merah gelap daripada merah-coklat). Pokok ini kacang memanjat biasa. Kacang dimakan dalam lenggai seperti kacang buncis atau boleh dituai apabila matang dan dimakan sebagai kacang kering lain.– The National Vegetable Society – the Pea bean  Peruano 100px Juga dikenali sebagai mayocoba, canary, canario, Peruvian, kacang kuning Mexico. Kacang berbentuk ginjal hijau muda hingga kuning sakit kuning yang diutamakan di wilayah tertentu Mexico (seperti Jalisco) untuk membuat frijoles refritos, dan di Peru untuk membuat tacu tacu, kek kacang dan nasi sisa yang digoreng. Sering digambarkan sebagai mempunyai tekstur "mentega" dan "berkrim". Merah jambu 100px Kacang merah jambu ialah kacang bujur kecil, merah jambu pucat juga dikenali dengan nama Sepanyol habichuelas rosadas. Santa Maria pinquito (Spanglish = merah jambu dan kecil), ditanam secara komersial di atas mesa Santa Maria, California, dan adalah ramuan yang penting dalam barbeku ala Santa Maria. Pinto 100px Kacang pinto dinamakan sempena kulitnya yang berbintik ( = dicat atau berbintik). Ia kacang paling lazim di Amerika Syarikat dan barat laut Mexico, dan paling sering dimakan seluruhnya dalam sup atau dihancurkan dan digoreng semula. Sama ada keseluruhan atau dihancurkan, ia inti biasa untuk burrito. Lenggai mudanya juga boleh dituai dan dimasak sebagai kacang pinto hijau. Kacang Helang Poland 100px Juga dipanggil kacang Kemerdekaan oleh orang Poland kerana corak coklat di bahagian dalam kacang menyerupai Helang - lambang Poland. Varieti kacang ini ditanam pada abad XIX sebagai perbuatan patriotik oleh orang Poland. Ular orok-orok 100px Kacang bujur bersaiz sederhana dengan biji coklat muda berjalur dengan tanda coklat. Dinamakan sempena cara lenggainya melingkar seperti ular pada pokoknya. Kacang merah kecil100px Kacang merah kecil, juga dikenali sebagai "kacang merah Mexico", "kacang merah Amerika Tengah", dan "kacang merah New Orleans". Popular di Amerika tengah. Sering dikelirukan dengan kacang buah pinggang iaitu sepupunya kerana warna yang serupa. Sulfur aka Kacang Kuning China: Kacang pusaka Maine berkulit nipis, hampir bulat yang mempunyai warna kuning kecoklatan tetapi masak menjadi putih dan mempunyai rasa yang unik. Ini varieti terpilih untuk dimasak dengan cara Lubang Kacang, iaitu memasak perlahan-lahan dalam periuk di dalam lubang dengan arang panas. Mata Harimau100pxVarieti renek, dipercayai berasal dari Chile atau Argentina. Putih 100px Kacang Boston atau kacang harikot amat popular di United Kingdom dan Amerika Syarikat. Kacang putih adalah sumber fosfatidilserina berasaskan tumbuhan yang paling banyak diketahui.Souci SW, Fachmann E, Kraut H (2008). Food Composition and Nutrition Tables. Medpharm Scientific Publishers Stuttgart. Kuning (jenis Enola) 100px 'Sinaloa Azufrado', 'Mayocoba', dan 'Peruano' (juga dipanggil kenari) ialah kacang kuning. Kacang Peruano (lihat di atas) ialah kacang kuning kecil, bujur, kira-kira 1/2 in (1 cm) panjang dengan kulit nipis. Ia mempunyai tekstur berkrim apabila dimasak. Walaupun namanya ('kacang Peru' dalam bahasa Sepanyol), ia asli kepada Mexico. Kacang kuning tidak lazim di Amerika Syarikat kerana satu paten berkontroversi yang dikeluarkan pada tahun 1999 kepada John Proctor, yang memilih dan menamakan satu jenis kacang kuning daripada benih-benih yang dibawanya kembali dari Mexico. Paten A.S. No. 5,894,079 (paten Enola atau kacang kuning) memberikan POD-NERS, LLC., hak eksklusif untuk mengimport dan menjual kacang kuning di Amerika Syarikat dari 1999 hingga 2008 apabila paten itu ditolak selepas pemeriksaan semula. Mata Kuning 100px Juga Mata Kuning Maine, ini kacang bakar paling popular di Maine, yang datang dalam beberapa jenis, antaranya 'Steuben', salah satu kacang pusaka yang tertua. Ia diminati dengan meluas kerana rasanya yang bersih dan lembut serta dianggap kacang bakar yang terbaik untuk majlis makan di gereja dan rumah ladang.

+ Pengeluaran kacang kering – 2022 Negara Juta tan   6.6   2.8   2.7   1.3   1.2   1.0 Dunia 28.3Sumber: FAOSTAT Pertubuhan Bangsa-Bangsa Bersatu

 Pengeluaran 

Pada tahun 2022, pengeluaran dunia kacang buncis kering ialah 28 juta tan, didahului oleh India dengan 23% daripada jumlah keseluruhan. Brazil dan Myanmar ialah pengeluar sekunder.

 Ketoksikan 

Sebatian toksik fitohemagglutinin, sejenis lektin, hadir dalam banyak varieti kacang buncis tetapi tertumpu khususnya dalam kacang buah pinggang merah. Kacang buah pinggang putih mengandungi kira-kira sepertiga toksin varieti merah; kacang parang (Vicia faba) mengandungi 5–10% daripada jumlah yang terkandung dalam kacang buah pinggang merah.

Fitohemagglutinin boleh dinyahaktifkan dengan memasak kacang selama sepuluh minit pada takat didih (100 °C, 212 °F). Pemasakan yang tidak mencukupi, seperti menggunakan periuk masak perlahan pada suhu 80°C/176°F, tidak memadai untuk menyahaktifkan semua toksin. Untuk memasak kacang dengan selamat, Pentadbiran Makanan dan Ubat-ubatan A.S. (FDA) mengesyorkan agar kacang direbus selama 30 minit bagi memastikan ia mencapai suhu yang mencukupi untuk tempoh masa yang cukup lama bagi memusnahkan toksin sepenuhnya. Untuk kacang kering, FDA juga mengesyorkan rendaman awal sekurang-kurangnya 5 jam dalam air yang kemudiannya harus dibuang. Wabak keracunan telah dikaitkan dengan memasak kacang buah pinggang dalam periuk masak perlahan.

Gejala utama keracunan fitohemagglutinin ialah loya, muntah dan cirit-birit. Gejala muncul dalam tempoh satu hingga tiga jam selepas memakan kacang yang tidak disediakan dengan betul, dan biasanya hilang dalam beberapa jam. Pengambilan sebanyak empat atau lima biji kacang buncis merah mentah yang telah direndam pun boleh menyebabkan gejala ini. Kacang buah pinggang merah dalam tin selamat untuk digunakan serta-merta, kerana ia telah dimasak.

Kacang mengandungi purina yang akan ditukar menjadi asid urik melalui metabolisme. Asid urik bukan toksin tetapi boleh menyumbang kepada pembentukan atau pemburukan gout. Walau bagaimanapun, penyelidikan terkini telah mempersoalkan kaitan ini dan mendapati bahawa pengambilan sederhana makanan kaya purina tidak dikaitkan dengan peningkatan risiko gout.

 Kegunaan 
 Pemakanan 

Kacang buncis mentah adalah 90% air, 7% karbohidrat, 1% protein, dan mengandungi lemak yang boleh diabaikan. Dalam jumlah rujukan , kacang buncis mentah membekalkan 36 kalori, dan merupakan sumber yang kaya (20% atau lebih daripada Nilai Harian, NH) vitamin K (41% NH) dan sumber sederhana (10–19% NH) vitamin C, vitamin B6, dan mangan.

Kacang buncis putih kering, selepas direbus, adalah 63% air, 25% karbohidrat, 10% protein, dan mengandungi sedikit lemak. Dalam jumlah rujukan , kacang buncis putih rebus membekalkan 139 kalori dan merupakan sumber yang kaya dengan folat dan mangan, dengan jumlah sederhana tiamina dan beberapa mineral diet.

Kacang kering
Kacang kering boleh tahan sangat lama jika disimpan di tempat yang dingin dan kering. Akan tetapi, semakin lama nilai pemakanan dan rasanya akan merosot, dan masa memasaknya menjadi lebih lama. Kacang kering hampir selalu dimasak dengan cara merebus, selalunya selepas direndam dalam air selama beberapa jam. Walaupun rendaman tidak benar-benar wajib, ia mempercepatkan masa memasak dan menghasilkan tekstur kacang yang lebih sekata. Di samping itu, merendam kacang menyingkirkan kira-kira 5 hingga 10% gula penghasil gas yang boleh menyebabkan kentut bagi sesetengah orang.Rombauer, Irma S. The Joy of Cooking. Scribner, , p. 271.

Kaedah rendaman termasuk rendaman semalaman yang mudah, dan kaedah rendaman pantas, yang mana kacang direbus selama tiga minit kemudian dibiarkan selama 2 – 4 jam. Sebelum dimasak, air rendaman hendaklah dibuang. Kacang buncis kering mengambil masa lebih lama untuk dimasak berbanding kekacang lain: masa memasak berbeza antara satu hingga empat jam, namun ia dapat dipendekkan dengan periuk tekanan.

Di Mexico, Amerika Tengah, dan Amerika Selatan, rempah tradisional yang digunakan dengan kacang ialah epazote, yang juga dikatakan membantu penghadaman. Di Asia Timur, sejenis rumpai laut, kombu, ditambah kepada kacang semasa ia dimasak untuk tujuan yang sama. Garam, gula, dan makanan berasid seperti tomato boleh menyebabkan kacang mentah menjadi keras, menghasilkan kacang berperisa tetapi memanjangkan sedikit masa memasak.

Kacang kering juga boleh dibeli dalam bentuk telah dimasak dan ditinkan, sebagai kacang goreng semula atau dalam bentuk sempurna dengan air, garam, dan kadangkala gula.

Kacang buncis dan kacang lilin

Tiga jenis kacang buncis yang paling dikenali ialah kacang bertali atau kacang rangup, yang boleh berbentuk bulat atau leper; kacang tanpa tali atau kacang Perancis, yang tidak mempunyai gentian keras di sepanjang lenggainya; dan kacang penjalar, yang tergolong dalam spesies berasingan, Phaseolus coccineus. Kacang buncis kadangkala mempunyai lenggai ungu dan bukan hijau, yang bertukar hijau apabila dimasak.

Kacang lilin ialah kacang P. vulgaris yang mempunyai lenggai kuning atau putih. Kultivar kacang lilin sering ditanam; dan pokoknya biasanya jenis renek atau kerdil.

Seperti namanya, kacang rangup atau snap bean mudah patah apabila lenggainya dibengkokkan, mengeluarkan bunyi patah yang jelas. Lenggai kacang rangup (hijau, kuning, dan ungu) dituai ketika ia sedang pesat tumbuh, berisi, lembut (tidak liat atau berserabut), dan berwarna terang, sementara bijinya masih kecil dan belum matang sepenuhnya (8 hingga 10 hari selepas berbunga).

Kacang buncis dan kacang lilin sering dikukus, direbus, ditumis, atau dibakar dalam kaserol.

Kacang pengupasan
Kacang kupas ialah kacang yang dikeluarkan daripada lenggainya sebelum dimasak atau dikeringkan. Kacang buncis boleh digunakan sebagai kacang kupas, tetapi namanya juga merujuk kepada spesies kacang lain yang lenggainya biasanya tidak dimakan, seperti kacang lima, kacang soya, kacang pis dan kacang parang. Kacang kupas segar hampir sama nilai zatnya dengan kacang kering, tetapi disediakan lebih mirip dengan sayur, biasanya dikukus, digoreng, atau dijadikan sup.

Kacang meletup
Nuña ialah subspesies Andes, P. v. subsp. nunas (dahulunya Kumpulan P. vulgaris Nuñas), yang mempunyai biji bulat beraneka warna menyerupai telur merpati. Apabila dimasak pada haba tinggi, kacang ini akan meletup, menampakkan bahagian dalamnya seperti bertih jagung atau bijirin bertih lain.

 Kegunaan lain 
Daun kacang telah digunakan untuk memerangkap pepijat katil di rumah. Rambut halus mikroskopik (trikoma) pada daun kacang akan memerangkap serangga tersebut.

Kacang juga telah digunakan sebagai alat ramalan sejak zaman purba. Kaedah tilikan menggunakan kacang ini dikenali sebagai favomansi.

P. vulgaris didapati mampu mengumpul logam berat seperti zink, mangan dan besi, serta mempunyai sedikit ketahanan terhadap ketoksikan logam-logam tersebut. Ini menunjukkan potensinya untuk digunakan dalam pembersihan semula jadi tanah yang dicemari logam berat (biopemulihan).

Dalam budaya
Pada tahun 1528, Paus Clemente VII menerima biji beberapa kacang putih yang tumbuh subur. Lima tahun kemudian, beliau memberikan sekantung kacang sebagai hadiah kepada anak saudara perempuannya, Catherine, pada perkahwinannya dengan Putera Henri dari Perancis, bersama-sama dengan daerah Lauragais, yang bandar utamanya ialah Castelnaudary, kini terkenal dengan hidangan kacang putih cassoulet.

Galeri

 Lihat juga 
 Kacang adzuki
 Kacang parang
 Dal
 Kacang merah
 Senarai makanan kering
 Kacang hijau
 Kacang organik
 Vicia faba, atau kacang parang

 Rujukan 

 Pautan luar 





vulgaris
Category:Kekacang boleh dimakan
Category:Tanaman yang berasal dari Amerika
Category:Tumbuhan yang diterangkan pada 1753
Category:Taxa botani dinamakan oleh Carl Linnaeus